
EUROOPAN PARLAMENTIN PÄÄTÖSEHDOTUS
Euroopan pankkiviranomaisen puheenjohtajan nimitysehdotuksesta
(N10-0004/2026 – C10‑0020/2026 – 2026/0802(NLE))
(Hyväksyntä)
Euroopan parlamentti, joka
–	ottaa huomioon hallintoneuvoston laatiman luettelon pätevistä ehdokkaista Euroopan pankkiviranomaisen puheenjohtajan tehtävään,
–	ottaa huomioon neuvoston 4. helmikuuta 2026 päivätyn kirjeen, jossa esitetään François-Louis Michaud’ta Euroopan pankkiviranomaisen puheenjohtajaksi (C10‑0020/2026),
–	ottaa huomioon Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1093/2010[footnoteRef:1] 48 artiklan 2 ja 3 kohdan, [1:  EUVL L 331, 15.12.2010, s. 12, ELI: http://data.europa.eu/eli/reg/2010/1093/oj.] 

–	ottaa huomioon 14. maaliskuuta 2019 antamansa päätöslauselman sukupuolten tasa‑arvosta nimettäessä henkilöitä talous- ja rahapolitiikkaa koskeviin EU-tehtäviin[footnoteRef:2], [2:  EUVL C 23, 21.1.2021, s. 105.] 

–	ottaa huomioon 16. tammikuuta 2020 antamansa päätöslauselman talous- ja rahaliiton instituutioista ja elimistä: palvelussuhteen päättymisen jälkeisten eturistiriitojen ehkäiseminen[footnoteRef:3], [3:  Hyväksytyt tekstit, P9_TA(2020)0017.] 

–	ottaa huomioon työjärjestyksen 135 artiklan,
–	ottaa huomioon talous- ja raha-asioiden valiokunnan mietinnön (A10–0000/2026),
A.	ottaa huomioon, että Euroopan pankkiviranomaisen nykyinen puheenjohtaja erosi 31. tammikuuta 2026;
B.	ottaa huomioon, että asetuksen (EU) N:o 1093/2010 48 artiklan 2 kohdassa säädetään, että Euroopan pankkiviranomaisen puheenjohtaja valitaan tasapuolisen sukupuolijakauman periaatetta noudattavan avoimen valintamenettelyn jälkeen ansioiden, pätevyyden, finanssilaitosten ja finanssimarkkinoiden tuntemuksen sekä finanssivalvontaan ja finanssialan sääntelyyn liittyvän kokemuksen perusteella;
C.	ottaa huomioon, että neuvosto ehdotti 4. helmikuuta 2026 François-Louis Michaud’n nimittämistä Euroopan pankkiviranomaisen puheenjohtajaksi viiden vuoden toimikaudeksi asetuksen (EU) N:o 1093/2010 48 artiklan 2 ja 3 kohdan mukaisesti, jos parlamentti vahvistaa nimityksen;
D.	ottaa huomioon, että talous- ja raha-asioiden valiokunta järjesti 25. helmikuuta 2026 François-Louis Michaud’n kuulemistilaisuuden, jossa hän käytti avauspuheenvuoron ja vastasi sitten valiokunnan jäsenten kysymyksiin;
1.	hyväksyy François-Louis Michaud’n nimityksen / ei anna hyväksyntäänsä François‑Louis Michaud’n nimitykselle Euroopan pankkiviranomaisen puheenjohtajaksi [ja pyytää peruuttamaan nimitysehdotuksen ja tekemään uuden ehdotuksen];
2.	kehottaa puhemiestä välittämään tämän päätöksen neuvostolle, komissiolle, Euroopan pankkiviranomaiselle sekä jäsenvaltioiden hallituksille.

Tämä mietintö on laadittu sen jälkeen, kun talous- ja raha-asioiden valiokunta on käyttänyt parlamentille asetuksen (EU) N:o 1093/2010 ja erityisesti sen 48 artiklan nojalla annettuja valtuuksia ja soveltanut vakiintuneita menettelyjään, jotka koskevat nimityksiä talous- ja rahoitusalan sääntely- ja valvontaelimiin.

<FootprintIntro>Esittelijä ilmoittaa yksinomaisella vastuullaan, ettei hän ole sisällyttänyt mietintöönsä mitään tietoja pakollisesta avoimuusrekisteristä tehdyn toimielinten välisen sopimuksen[footnoteRef:4] soveltamisalaan kuuluvilta edunvalvojilta tai kolmansien maiden viranomaisten edustajilta, mukaan lukien niiden diplomaattiset edustustot ja suurlähetystöt, jotka olisi mainittava tässä liitteessä työjärjestyksen liitteessä I olevan 8 artiklan mukaisesti.</FootprintIntro> [4:  Euroopan parlamentin, Euroopan unionin neuvoston ja Euroopan komission toimielinten välinen sopimus, tehty 20. toukokuuta 2021, pakollisesta avoimuusrekisteristä (EUVL L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

